Maaseudun kehittäjät ry. LAUSUNTO

Viite: MMM:n kirje 12.10.2017 Dnro. 292/01.01/2017

Asia: Lausuntopyyntö luonnoksesta hallituksen esitykseksi eduskunnalle laiksi ruokavirastosta ja eräiksi siihen liittyviksi laeiksi.

 Maaseudun kehittäjät ry. lausuu kantanaan seuraavaa:

1. Yleisperustelut
* Yhdistämisessä on huomioitava maksajavirastosopimuskumppanien yhteistoiminta-alueiden/maakuntahallinnon odotukset tehtävien järjestämisestä. Yhteistyötahoja tulisi kuulla jatkuvasti ja systemaattisesti esimerkiksi maksatusten aikatauluista päätettäessä.
* Sähköisten järjestelmien kehittämisessä tulisi kuulla ja ottaa mukaan kehitystyöhön maksajavirastosopimuksen yhteistyökumppaneita.
	1. Nykytilan arviointi
* Maaseutuviraston tärkeimmän yhteistyökumppanin Yhteistoiminta-alueiden kuuleminen on jäänyt vähäiseksi.
* Raportissa on hyvin huomioitu toimintaympäristön muutos lakia/lakien muutoksia valmisteltaessa.
* Tietojärjestelmien kehittäminen viraston omana toimintana on hyvä ratkaisu, kunhan järjestelmien kehittämiseen varataan riittävät resurssit ja pysytään aikataulussa.
* Valtion yhteiskäyttöisten sähköistenpalvelujen alla tulisi olla maaseutuhallinnon kaikki palvelut yhtenä kokonaisuutena. Tämä helpottaisi käyttäjien ja yhteistyökumppaneiden toimintaa.

3.1 Tavoitteet

* Tulevalla ruokavirastolla tulisi olla valmiudet toimia eritavoin organisoitujen maakuntahallintojen kanssa. Ohjaus tulisi ulottua esimerkiksi maksajavirastotehtävissä suoraan käytännön toimijoihin.

3.2 Toteuttamisvaihtoehdot

* Maksajavirastosopimusten yhteistyökumppaneiden ja viljelijäasiakkaiden kannalta olisi tärkeää turvata viraston perustamisvaiheessa maksujen aikataulujen pitävyys ja tietojärjestelmien toimivuus.

4.2 Vaikutukset viranomaisten toimintaan

* Uudistuksen vaikutusten arviointi tulisi kohdistaa nimenomaan asiakasnäkökulmaan.

Yksityiskohtaiset lakiehdotusten perustelut

* 1. Laki ruokavirastosta

2 § Tehtävät

* Tehtävien perusteluissa tulisi mainita että maksajavirastotehtäviä hoitavat myös nykyiset yhteistoiminta-alueet ja tulevat maakunnat.
* Ruokaviraston tulisi palvella maksajavirastotehtäviä hoitavia maakuntia, jotta nämä puolestaan pystyisivät palvelemaan asiakkaita mahdollisimman hyvin.
* Pykälän 3 momentin mukaan maksajavirastotehtävien järjestäminen viraston sisällä yhdeksi kokonaisuudeksi tulisi toteuttaa siten, että yhtenäisyys näkyisi kaikessa viraston toiminnassa, tietojärjestelmät ja vipu-palvelu mukaan lukien.
* Ruokaviraston perustamisen yhteydessä tulisi erityisesti huolehtia maksajavirastotehtävien sekä maaseutuelinkeinohallinnon tietojärjestelmien toimivuudesta.

1.6 Laki hukkakauran torjunnasta

* Valtuutettuina tarkastajina tulisi käyttää Yta/maakuntien henkilöstöä, koska he tuntevat parhaiten alueensa ja heillä on pitkäaikainen kokemus tehtävästä.

Liperissä 20.11.2017, Maaseudun kehittäjät ry:n puolesta

Pertti Iivanainen

puheenjohtaja